Donald Trump Bibliákat dedikált
Egy tornádó pusztítása volt az apropó.
Donald Trump amerikai elnök pénteken Alabamában, a tornádó sújtotta vidékeken lerótta kegyeletét a 23 halálos áldozat emlékére emelt keresztek előtt, és Bibliákat dedikált. Az elnök és felesége, Melania Trump helikopterről tekintette meg a vasárnapi vihar pusztításait, majd az alabamai fővároshoz, Montgomeryhez közeli Beauregard városban szállt le. Beauregard volt az óránként 275 kilométeres sebességgel száguldó tornádó epicentruma.

„Elképesztő pusztítást látunk” – mondta újságíróknak Trump a tornádó legyalulta házak maradványai és a gyökerestől kicsavart fák láttán. Az elnök és felesége találkozott a vihar túlélőivel, köztük azzal a nővel, aki tíz családtagját veszítette el a katasztrófában.

Donald Trump és felesége ellátogatott az egyik helyi baptista templomba, ahol gyerekeknek Bibliákat dedikált.

Trump egyébként 2015-ben azt mondta, a Biblia a kedvenc könyve.
Alabama Donald Trump tornádó